section_heading: Odlike
paragraph_text: Slika je utjelovljenje biblijske priče o progonu Adama i Eva iz Edena (Knjiga Postanka, 3. poglavlje), ali s mnogo umjetničke slobode prikaza.<ref>Masaccio's Expulsion of Adam and Eve from Eden, Smarthistory, Khan Academy Posjećeno 13. svibnja 2018. Masaccio je prikazao prizor kada prve ljude, Adama i Evu, anđeo protjeruje iz edenskog vrta nakon što su pojeli plodove sa stabla „spoznaje dobra i zla“. Na freski su prikazana tri lika, Adam i Eva u dinamičnom iskoraku, Adam se hvata za lice, a Eva bolno urla, dok je Anđeo prikazan s mačem u desnoj ruci i s lijevom rukom koja pokazuje Adamu i Evi izlaz iz Raja. Oblici Masacciojevih Adama i Eve konstruirani su ne linijski, već s jako diferenciranim područjima svjetla i mraka (kjaroskuro) što im daje izraženi trodimenzionalni osjećaj reljefnosti. Masolinoove figure u istoj kapeli izgledaju fantastično, dok su Masacciove izražajnog volumena i dramatičnih izraza lica, te izgledaju kao da postoje u svijetu gledatelja, osvijetljene prirodnim svjetlom. Izražajni pokreti i geste koje Masaccio daje Adamu i Evi snažno prenose svoju tjeskobu zbog toga što su bili protjerani iz Edenskog vrta i dodaje psihološku dimenziju impresivnom fizičkom iluzionizmu tih figura.Expulsion of Adam and Eve, Encyclopaedia Britannica, britannica.com Posjećeno 13. svibnja 2018. Masaccievo djelo čini gledatelja svjesnim srama i bola kroz koji su Adam i Eva prolazili. U Masacciovoj slici Adam, iako grješnik, nije izgubio svoje dostojanstvo; on se ne doimlje ni oštećenim niti degradiranim, a ljepota njegovog tijela je spoj klasičnih arhetipova i inovativnih oblika izražavanja. Znanstvenici su isticali kako su vjerojatni uzori za lik Adama bili npr. klasični modeli kao što su mitološki Laokont i satir Marsijas. Što se tiče Eve, ne može se zaobići nešto ranije tumačenje grčko-rimske "Venere Pudice" (grčka Afrodita Knidska) iz 14. stoljeća (npr. Nicola Pisano). Ali Masacciojeva Eva je samo slična onoj u njezinoj gesti, jer njezino tijelo štoviše dramatično izražava sve patnje na svijetu. No, svo ovo posuđivanje iz klasike Masaccio je upotrijebio na vrlo osoban način, kako bi izgradio potpuno originalan krajnji proizvod koji je doista impresionirao svoje suvremenike.<ref>Emil Krén i Daniel Marx,The Expulsion from the Garden of Eden, Web Gallery of Art Posjećeno 13. svibnja 2018. Ovaj rad je tako posebno utjecao na Michelangela koji je ovu temu na sličan način prikazao na svodu Sikstinske kapele.